Hver anden dansker har været på nettet med deres smartphone indenfor de seneste tre månder. Det viser tal fra Danmarks Statistik. Og tendensen er også klar i Nordjylland. Eksempelvis oplyser Aalborg Kommune, at deres hjemmeside bliver decideret indtaget af den nye, smarte elektronik. - De mobile enheders indtog mærker vi også på kommunens hjemmeside. I juni 2011 fik vi 6.377 besøg fra mobile enheder. I juni i år fik vi 23.939 besøg. En stigning på 275 procent, oplyser kommunen på deres Facebook-profil.
Nordjyderne har for alvor taget de mobile enheder til sig. De klikker løs på deres smartphones og tablets i højere og højere grad.